b'\n_START_ARTICLE_\nEmily Browning\n_START_SECTION_\nOpv\xc3\xa6kst\n_START_PARAGRAPH_\nBrowning blev f\xc3\xb8dt i Melbourne, Victoria, som datter af Shelley og Andrew Browning. Hun har to yngre br\xc3\xb8dre, Nicholas (7 \xc3\xa5r yngre) og Matthew (9 \xc3\xa5r yngre). Hun bor i Melbourne og tog en pause fra sit skuespil for at afslutte sin uddannelse ved Eltham High School, hvor hun, i december 2006, fuldendte sine Victorian Certificate of Education-eksamner_NEWLINE_.\n_START_SECTION_\nKarriere\n_START_PARAGRAPH_\nBrowning begyndte at spille skuespil som 8-\xc3\xa5rig, da hun blev bem\xc3\xa6rket af en klassekammerats far, der foreslog hende, at hun skulle blive skuespiller. Kort tid efter blev hun tildelt en rolle overfor Judy Davis i filmen The Echo of Thunder. En succesfuld karriere i australsk film og tv fulgte snart, inklusiv filmen The Man Who Sued God, hvor Browning spillede Billy Connollys karakters datter. Hun medvirkede snart igen med Connolly i filmen Lemony Snicket - En ulykke kommer sj\xc3\xa6ldent alene, hvor hun spillede den opfindsomme og for\xc3\xa6ldrel\xc3\xb8se Violet Baudelaire. Hun var flere gange bange for at hun ville blive fyret, fordi hun hele tiden kom til at grine h\xc3\xb8jlydt af sin medskuespiller Jim Carrey. Browning havde derefter en midlertidig rolle som Hayley Fulton i den popul\xc3\xa6re tv-serie Blue Heelers fra 2000 til 2002 og spillede Alicia i fem episoder af Something In The Air (2000-2001). Hun spillede ogs\xc3\xa5 Katie Harwood i horrorfilmen fra 2002: Ghost Ship; samme \xc3\xa5r, som hun vandt en Australian Film Institute Award i kategorien "Best Young Actress" og blev nomineret det f\xc3\xb8lgende \xc3\xa5r. _NEWLINE_I 2006 medvirkede Browning i musikvideoen til bandet Evermores Light Surrounding You. Under forl\xc3\xb8bet med at lave videoen udtalte bandet: "... vi stinker som skuespillere, s\xc3\xa5 vi besluttede at f\xc3\xa5 fat i Emily". _NEWLINE_Hun gik til L\'Oreal Fashion Festival som festivalens ambassad\xc3\xb8r den 1. februar 2007._NEWLINE_Hun har udtalt at hun er interesseret i at lave en efterf\xc3\xb8lger til Lemony Snicket - En ulykke kommer sj\xc3\xa6ldent alene, selvom at hun nok ikke ville f\xc3\xa5 rollen som Violet igen, da hun er vokset ud af rollen. Emilys kommende film The Uninvited (en engelsk-version af den koreanske A Tale of Two Sisters) er en thriller, som hun spiller sammen med Arielle Kebbel.'